Hogoshti

Hogoshti është një fshat në Komunën e Dardanës, i cili shtrihet ne pjesën lindore të Moravës së Poshtme, buzë maleve plot krenari të KIKË-s historike ne lindje dhe malit me emrin Zidoll në perëndim me nje gjerësi gjeografike veriore 42 ˚, 30’ e 7,5”, kurse gjatësia gjeografike lindore është 21˚, 30’ e 9,5” që ka lartësinë mbidetare prej 520 – 540 metra ku me një sipërfaqe nga 15,47 km² jetojnë 2.553 banorë shqiptarë te vendosur në 350 shtëpi (llogaritja e fundit statistikore e vitit 1997), pra me një dendësi mesatare prej 165 banorë ne 1 km².

Bukurinë dhe nje pamje pitoreske, fshatit Hogosht ia shton edhe lumi i cili mban po te njejtin emër e që ndan fshatin në dysh, buron ne vendin e quajtur TEPE (Svircë) ne nje lartësi mbidetare 1.081 m dhe ka nje gjatësi 24 km e qe mesatarisht sjell 100 L ujë në sekondë, mbi fshat janë ndertuar dy penda mbrojtëse te cilat mbrojne fshatin nga te reshurat e shumta, ( ne vitin 1955 eshte shfrytëzuar energjia hidrike permes nje hidrocentrali te vogel ne fshat i cili kishte prodhuar energji elektrike deri ne 200 Wat keshtu qe deri ne 1963 i kishte plotesuar nevojat elementare sidomos te ndriqimit), thene thjesht probleme me uje te pijshem te banoret e fshatit s’ka meqenese gati çdo familje posedon puse dhe ujë krojesh nga lartësitë e maleve qe e rrethojnë. Ne perjashtim te pjeses jugore ku shtrihet fusha, pjesët e tjera rrethohen me male, paralagjet e fshatit jan Dazhdinca e cila gati po boshatiset nga banoret e saj, Magura, Kika dhe Bujnoci.

Periudha Ilire
Hogoshti ka një te kaluar te lavdijshme historike, ishte pjesë integrale e hapsires me te gjerë të Kosovës dhe te Luginës Moravë – Vardar. Ne hapsiren gjeografike te Dardanisë e gjejmë edhe Hogoshtin e per lashtësinë e tij flasin disa te dhena si: gurethemelet e nje kishe ne „Kërshlan”, themelet e nje kishe ne lagjen e “Kastratëve” ne fshat, një vegsh(pitos) i madhesise mesatare i gjetur pikerisht ne oborrin e Osman Kastratit, një pllakë e shkruar e cila ende s’eshte definuar ne teresi, disa varreza te gjetura ne lagjen e “MURTAJ”ve, një shigjete e vathë te gjetura 60 vite me pare te ara e Mulla Hysenit etj, megjithekete edhe pse deshmi te vjetra, deri me tani ketyre deshmive ende nuk iu eshte bere nje vleresim i duhur arkeologjik.(ne vitet 1905-1912 Hogoshti kishte 120 shtepi me rreth 1.050 banorë).Meritojnë te ceken edhe disa emra me rendesi si psh. Me rastin e takimit te pleqnareve te Anamoraves qe u mbajt ne Gjilan ne Mars te 1910 e qe nga Hogoshti udhetuan edhe perfaqesuesit e Hogoshtit: Ismajl Biçku, Bislim Hogoshti dhe Latif Matoshi nga Gmica e qe tubimit i printe Idriz Seferi, ne kete tubim u caktuan detyrat ndaj anetareve me qrast per pajtim gjaqesh u caktuan Ismajl Biçku e Latif Matoshi ndersa Bislim Hogoshti me Islam Piren u caktuan per te bere planin per t’iu hakmarrë vrasesit te Haxhi Zekës (Adem Zajmit).

Kalojme tek nje periudhe tjeter e sundimit osman ne kete rajon, dhjetera te rinje hogoshtas ishin regrutuar ne sherbim ushtarak ne vende te ndryshme te Perandorise Osmane si;


 * Kamberi i Danit ne Manastir,
 * Qazim Latifi ne Tuz,
 * Behluli i Danit ne Vlorë,
 * Hajdari i Salihut ne Anadoll,
 * Shaban Myrtaj ne Jenipazar, ,
 * Halit Zylfi Kastrati 6 vite ne Stamboll (redif) per temos harruar se atebote sherbimi ushtarak kishte kohezgjate prej 3-8 vite.

Hogoshti si qender administrative politike atebote kishte edhe MYDYRIN i cili zbatonte urdherat e oficereve turqë, meqe mudyri kishte ushtruar dhume mbui ca banore me nam te kesaj ane, ne te kthyer nga terreni ne aksin rrugor Lisockë-Hogosht pikerishte te “Ura Ibishit” e vranë Ibrahim Zhuja dhe Islam Zuka nga Desivojca si anetare shume aktiv te Çetes se Mehmet Çaushit. Mydyri quhej Shukri dhe ne Hogosht e paskan marre prinderit e tij, e ema dhe i ati me qrast nga te dhenat e kohes tregohet se bazuar ne doket fetare ne pershendetje qe thuhet ne popull “me i ra per fytyre” i paska thene: “ o birë, nese ke ba zullum mbi ket’ popull, gjirin hallall s’ta bej, e nese te kan vra pa faj ky katund kurrë mos beftë byryda”.

Vrasja e Mydyrit dhe 17 dite me vone edhe vrasja e Kajmekomit nga nje ushtar shqiptar ne Gjilan, ben qe te sinjalizohet tek Otomanet per nje kryengritje te pergjithshme kunder tyre.

Meriton te ceket qe ne vitin 1912 u tubuan mese 300 kryendrites nga drejtorite e atehershme te Hogoshtit nen udheheqje nga Ali Gjyrisheci te cilet marrin marshin per ne Shkup, ne veren e 1912 Bislim Hogoshti e shoqeronte Hasan Prishtinen ne Durrës si truproje e tij. Bislim Hogoshti ishte pjesemarres aktiv ne luften per pavaresine e Shqiperisë, pasardhesit e familjes se Bislimit ftohen nga autoritetet shteterore ne kremten e dites se Flamurit per çdo vit,. Nje e dhene tjeter me rendesi flet edhe per ardhjen e Bajram Currit dhe takimin e tij me parine e fshatit Hogosht si me Emin Biçkun, Sadri Ametaj-n etj pikerisht ne vitin 1912 me rastin e organizimit ne mbrojtje te kufirit lindor nga Armata e Trete serbe e cila komandohej nga Bozha Jankoviqi. Kika dhe lavdia e saj çmohet nga historia e kesaj ane dhe meritojne te ceken edhe luftetaret e pushkes e te penës si Muderrizi Haki Efendiu, Emin e Osman Biçku, Halil Sh. Kastrati e Shaban Çaushi(Myrtaj), e ky i fundit kishte strategji te forte ushtarake meqe edhe kishte sherbyer 9 vite ne sherbim ushtarak ne ushtrine turke. Ne Komunen e Hogoshtit si zone kufitare u formuan 5 kompani që perbenin 1 Batalion, komandant batalioni e emerojne Sylë Kopërnicën ngase kishte prioriotare edhe detyrat, edhe çlirimin kombtar si dhe gezonte respect ne popull, per komandant te kompanive u emeruan: Sylejman Selim Latifi, vendes nga Hogoshti, Hysen Zhuja e Islam Zuka nga Desivojca, Idriz Malaj nga Hogoshti dhe Rexhep jashar Bunjaku nga Poliqka. Hogoshti bombardohet me aeroplanë ne shtator te vitit 1944 ne ora 14.00 ku si cak i sulmit ishte Konaku i Idrizit te Shaqes (Myrtaj) ngase dyshonin qe aty te jete edhe depoja e municionit.

Pas rregullimit te ri Administrativ dhe vendosjes se pushtetit te ri ne 1914 ne baze te dekretit te 1912 per rregullimin e viseve te “çliruara” u ba edhe ndarja territoriale administrative me qrast si qender Komunale dhe drejtori qe ishte Hogoshti, pas ktyre ndrrimneve mbetet nen administrimin e Kololleqit, (fshat serb atebote dhe sot njeashtu) dhe ne kuader te Komunes se Kololleqit perfshihen fshatrat:

Bujnoci me 80 banorë, Vryqeci me 138 banore, Dazhdinca me 224 banore, Shipashnica e Eperme me 476 banorë, Velegllava-480 banore, Desivojca me 540, Gjyrisheci me 270, Kololleqi me 278, Hogoshti 1.040, Kopernica me 485, Laqiqi me 430, Lisocka 350, Poliqka me 400, Terstena me 200, Qarakoci me 110 dhe Shahiqi me 90 banorë.

Shkolla e pare shqipe ne Hogosht
Ishte (edhe sot njeashtu)shkolla fillore „Skenderbeu“ me mesuesin e parë Fadil Hoxha i cili ne vitin 1941 hapi rrugen e mesimit te pare te ABC-es ne gjuhen amtare shqipe. Por bindjet e tia te forta per Komunizmin rendom ne ndeja edhe ndodhte te mospajtohet me Hogoshtasit te cilet e kishin pritur duarhapur mesuesin gjakovar. Pas tij ne vitin shkollor 1942/43 erdhi si mesues Mehmet Turhani mesues nga Elbasani e me pastaj ne vitin shkollor 1943/1944 ishte mesuesi nga Gjilani dhe patrioti Xhevat Alia.

Plejada e mesuesve te parë
 * Ramadan Latifi
 * Sabri Ahmetaj
 * Fetah Latifaj
 * Sylejmon Ahmetaj
 * Nuhi Vranja
 * Rexhep A. Kastrati
 * Raif Latifaj
 * Munin Kastrati
 * Hajredin Agaj
 * Ibrahim Ahmetaj
 * Skender Latifi
 * Ejup Ahmetaj
 * Gani V. Kastrati
 * Bejtullah Muja....

Me zbatim te masave administrative ushtarake te shtetit te atehershem jugosllav ne Kosovë, gjate viteve 1944/46 shkolla u mbyll dhe me vonë hapet serish per t’mos u mbyllur kurr deri ne ditet e sotme. Per te arriturat dhe rezultatet flasin deshmite se nga kjo vater diturie dolen e linden shume kuadro te forta te ciet sot zhvillojne aktivitet ne nivelet me te larta ane e mbane Kosoves dhe jasht saj.

Nga nje statistike e bere jane deshmite se deri ne vitin 2001 ne shkolla te larta dhe fakultete kanë diplomuar 232 Hogoshtas prej tyre 41 femra, bile Hogoshtaset e para me diplome nga Fakulteti meritojne te permenden Tevide Sh. Ahmeti dhe Shehnaze R. Latifi. Me pastaj, pikrisht ne vitet e ‚70-80 largohen nga procesi edukativo-arsimor Mumin Kastrati dhe Skender Kastrati, preteksi dihet ngase ishin familje e Muharrem Fejzes dhe Isa Kastratit,familja qe kurr nuk njohu ligjet serbo-sllave.

Gjat viteve 1958/59 suprimohet Komuna e Hogoshtit dhe i gjithe aparati Administrativ u transferua ne Kamenicë (tani Dardanë), ndonëse kjo gje nga shume Hogoshtas dhe anas atebote s’u mireprite fare, pushtetmbajtesit serbe te ndihmuar nga disa shqipfoles e benë kete gje edhe perkunder nje tradite shumevjeçare te Hogoshtit qysh nga periudha e sundimit Osman, me pastaj mbet si nje vendbanim i lene pas dore, mbet vetem si bashkesi lokale.

Demonstratat e vitit 1968 i gjejne shume Hogoshtas jo vetem si pjesmarres por njeherir edhe si organizator te tyre, njëri nder ata ishte Isa Kastrati e nderkaq si pjesmarres ishe edhe Ismajl Kastrati, ne Gjilan ato i organizoj Rexhep Malaj, Latif Kastrati e Ibrahim Sermaxhaj nga Hogoshti.

Megjithekete ne demonstratat e vitit ‚81 ishin ato te cilat si pjesemarres i shoqeruan numer i madh Hogoshtasish, ishin mbi 50 studente atekohe edhe pjesmarres te atyre ngjarjeve historike, me qrast ne ato demonstrata u plagua nga Forcat policore Hogoshtasja Besa Ibrahim Ahmetaj. Pas ktyre demonstratave filloj nje varg ndjekjesh dhe diferencimesh politike, arrestime e izolime dhe njeherit edhe denimet me burg te rendë. Diferencimin ne Hogosht e benë Refik Agaj, Azem Vllasi, Sejdi Berisha dhe Halim Maliqi. Per pjesmarrje active ne demonstrate u diferencuan keta studentë:


 * Shaban Kastrati
 * Muharrem Kastrati
 * Sali Malaj
 * Azem Malaj
 * Nusrete Kastrati
 * Haqif Agaj dhe
 * Ejup Vranja

Por me denime burg 2 mujor pas demonstrative u denuan:


 * Shaban S. Biqku,
 * Lahudin H. Myrtaj,
 * Kujtim I. Ahmeti,
 * Haqif M. Agaj,
 * Ejup M. Vranja dhe
 * Nazmije M. Agaj.

Viti 1984 ishte nje vit aq i hidhur per humbjen e bashkevendasit tone, atdhetarit te madh Rexhep M.Mala por aq edhe nje vit i cili me vepren qe Rexhepi la pas vetes beri që vendlindja e tij te jete perhere voter e atdhedashurisë, krenarise dhe respektit neper tgjitha trojet shqiptare.

Ne organizaten ilegale “Albanikos” e te ciles i printe Emin Krasniqi me shume veprimtarë nga Hogoshti te cilet pasi zbulohen ne vitin 1983, denohen me denime te renda me burg si:
 * Sali H. Malaj 8 vjet burgim,
 * Qefsere H. Malaj me 5 vjet burgim,
 * Sali Biqku 5 vjet burgim,
 * Njazi Biqku 4 vjet burgim,
 * Taip Malaj 1 vjet dhe
 * Qemajl Sali Kastrati me 1 vjet burgim,

me nga 60 dite burgim me rastin e ketij procesi u denua
 * Fetah A.Biqku dhe
 * Ahmet Mustafë Biqku.

Meqe veprimtaria e “Albanikos-it” vazhdonte punen e saj drejt synimit dhe realizimit te Kosoves Republike, zbulohen ne vitin 1986 serish ku denohen edhe
 * Jashar S. Kastrati me 7 vite dhe
 * Shuhrete H Malaj me 4 vite burgim te rendë.

Ne janar te 1990 pasuan demonstratat ane e mban Kosoves, ato ishin prezente edhe ne Hogosht, niseshim nga Lumi Babanikut e deri ne qender te fshatit, pas demonstratave u denuan me nga 2 muaj burg Sabit Kastrati me te vellanë Qemajlin, Xhelal Muja dhe Sabit Biqku, me nga nje muaj burgim denohen Ahmet Xh. Latifi, Jahi Rexhep Ahmetaj, Emin Biqku, Jakup Biqku dhe atdhetari I denje I flamurit Abdullah Kastrati.

Me 23 dhjetor ne fshatin Hogosht u themelua (nendega)partia e pare shqiptare “LDK” Lidhja Demokratike e Kosoves. Nismetare ishin disa aktiviste te “LSPP”_se. Referendumi per Kosoven shtet Sovran dhe te pavarur u mbajt me 26 shtator ne shtepine e kultures ne Hogosht, atebote fshati ishte me I bukur se kur me pare, ishte I stolisur me lule e flamuj, fotografi heronjesh si e Skenderbeut dhe Rexhep Malës, tingujt burimor dhe kenget patriotike te organizuara nga SHKA “Jeta e Re “ nga Hogoshti e bene edhe me madheshtore kte dite historike te kombit shqiptarë.

Me 28 korrik 1991 Hogoshtin e tronditi lajmi per vrasjen e bashkevendasit te tyre Muhamet Raif Biqku me profesion Hoxhë I cili ndodhej ne sherbim ushtarak te armates jugosllave, para ketij rasti pikrisht ne vitin 1955 I vrare ne sherbimin ushtarak kishte qen edhe Shukri Ramë Sermaxhaj ne Vinkovc vrasje e cila kurrë s’u sqarua.

Nje aktivitet humanitar gjate luftes se lavdijshme te UÇK ne Hogosht kishte zhvilluar edhe shoqata bemirese „Nene Terese“ por s’munguan as ata qe u stolisen me petkun e UÇK-së.

UÇK-ja ne Hogosht
Per sjellje te armatimit nga shqiperia ishin angazhuar Ilir kastrati dhe Arben Biqku, te cilet me pastaj edhe hyn ne stervitjet dhe njohjen me artin e luftes, ketyre iu bashkangjit me vone edhe Driton Jahi Kastrati i cili kishte ardhur nga Gjermania.

Ne betejen e Marecit, nga Hogoshti morren pjesë,
 * Isa Sabit Kastrati( i cili edhe ra heroikisht deshmor i kombit),
 * Shyhrete Kastrati “Gzimja”,
 * Lulzim Xhemail Latifi “Toti”,
 * Shefik Adem Agaj dhe
 * Alban Ismail Kastrati.

Ne Pashtrikun legjendar nga Zvicrra drejt ne vij te frontit kthehet per ta debuar armikun e ndytë edhe Heroi i kombit Avdi I. Xhaqku nga Hogoshti, Lufta e UÇK-së ishte e lavdijshme, Hogoshtasit e perqafuan dhe ndihmuan si me pushke dhe pjesmarrje fizike, njeashtu edhe me mjete financiare nga diaspora ku meriton te permendet edhe iniciativa e dy bashkevendasve Hogoshtas Ramadan S. Latifaj dhe Njazi Biqku te cilet gjate qendrimit ne Gjermani arriten qe me nje perkrahje te shume bashkeatdhetareve nga viset e Anamoraves te themelojne shoqaten atdhetare “Metush Krasniqi”,ndersa ne shtetin e Zvicres meriton te ceket kontributi i te gjithe bashkefshatareve te prire nga Ahmet e Rufat Latifaj.

Pjesmarres te UÇK kan qene edhe hogoshtasit me vendbanim ne Prishtine e Gjilan si: kta dy te fundit ishin edhe pjesmarres ne UÇPMB ne zonen e Qarrit si dhe ne Maqedoni.
 * Afrim Xhemajl Myrtaj I plagosur me 9 plumba,
 * Sami Isa Agaj,
 * Ferdeze e Agim Zijah Agaj,
 * Shefik Adem Agaj,
 * Valbona Sefedin Vranja e
 * Xhelal R. Muja,

Nga forcat armike u likuiduandhe ne menyren me barbare u masakruan
 * Ramadan A. Latifi dhe
 * Mehmet Sabedini, akt ky qe tronditi fshatin dhe rajonin e ketushem.

Regjisrti i te burgosurve politik nga Hogoshti

 * Myderriz Haki Sermaxhaj (1914-1948)i denuar me 20 vite burgim (vdiq në burg),
 * Mumin S. Kastrati (1960) me 8 vite burgim,
 * Rexhep S. Kastrati (1960) me 4 vite,
 * Isa Kastrati (1975)me 12 vite,
 * Rexhep M. Malaj(1975) me 9 vite,
 * Jashar S. Kastrati me 7 vite dhe
 * Shuhrete H Malaj me 4 vite burgim te rendë
 * Salih H. Malaj (1983) me 6 vite,
 * Sali M. Biqku (1983)me 5 vite
 * Salih Q. Kastrati (1988) ne sherbim ushtarak me 13 vite,
 * Njazi J. Biqku (1983)me 4 vite burgim.
 * Taip Malaj 1 vjet dhe
 * Qemajl Sali Kastrati me 1 vjet burgim,

Per t’mos i shenuar te tjeret po kerkoj ndjesë por para meje eshte nje shifer e mbi 100 Hogoshtaseve te cilet ishin prapa grilave te jugosllavise fashiste.Mbetemi me shprese se nje te ardhme te shkurter do i kemi te gjitha shifrat dhe emrat e tyre.

Jeta kulturore ne Hogosht
Ne Hogosht tradita kultoro-argetuese ka nje histori te pasur dhe me vlera te kohes, ka pasur prore valltarë te njohur te kesaj ane si dhe vallen tradicionale te njohur si vallja e Hogoshtit, ka pasur edhe shume kengetarë e percjellja e atyre kengeve ne te shumten behej me fyell dhe kavall. Per te kaluar ne nje melos me te persosur ishin ato vitet 75/76 kur vallet percilleshin me qifteli e sharkia e me vonë edhe me orkester te persosur popullore, per kete flasin rezultatet dhe pjesmarrjet e SHKA “Jeta e Re” (themeluar per here te pare ne vitin 1959) neper shume festivale ne Kosovë, per t’mos mohuar suksesin per kete periudhe meritat nder me te medhatë i kishte Arsimtari i Kultures Muzikore Z. Xhemush Sermaxhaj  me pastaj shoqeria kalon ne duart e te rinjeve te cilet ishin plot energji per aktivitete te prirë nga udheheqësi artistik Ramadan S. Latifaj e pas tij me knaqsi bashkpëunonin solistet dhe anetaret si Shaban Biqku, Zyhrije e Florida Ahmeti,Sherif Kastrati, Ramiz e Feriz Sermaxhaj, Flamur Kastrati, Bujar Biqku e shume e shume te tjere.

Hogoshti ka edhe biblioteken per lexim ku sipas te dhenave te Z. Jahi A. Kastrati i cili edhe e miremban dhe udheheqë ne cilesi te bibliotekistit kete biblioteke qe nga vitet e ‚70, libli ne Hogosht lexohet shume dhe mesatarja qendron aty se ka 300 lexues ne vit qe lexojne mbi 3.000 libra. Fondi i saj eshte me 12.000 libra.

Shëndetësia
Hogoshti ka shtepine e shendetit, e ndertuar ne vitin 1972 e ne vitin 1977 aty vie mjeku i parë hogoshtas Dr.Ramadan Myrtaj i cili posa kishte diplomuar ne universitetin e Beogradit, me iniciativen e tij u vuan gurethemelet e objektit te ri te shtepise se shendetit e qe u mbarua ne vitin 1981. Bazuar ne shenimet e fundit ne vitin 2001, ne radhet e hogoshtasve kan dale 14 mjekë prej tyre 6 femra.

Sporti
Zanafilla e sportit te organizuar ne Hogosht daton qe nga viti 1970 ne disiplinat e ndryshme si futboll, volejboll, pingpong, hendboll, shah etj. Ne vitin 1974 me iniciative te disa aktivisteve te njohur sportiv si Jakup Latifi, Mehmet Sabedinaj, Selim Muja, Avni Latifi, etj, themelohet KF “ K I T K A (pas viteve 99 “KIKA”) per te cilen ka fjale te mira dhe deshmojne faktet se ne vitin 1979 u kualifikua ne Ligen e II-te te Kosoves. Pas viteve ’91 me suprimimin e autonomies se Kosoves, Serbia kishte vu ne dukje edhe aktivitetet sportive ne spikame me qrast nuk psuan lehte edhe lojtare te cilet u burgosen ate kohe si Zejdi Sermaxhaj, Mehmet Sabedini( I ndjerë), Besnik Geci, Selim Muja etj.

Ne vitet 92/93 KF “KIKA” zhvilloj ndeshjet ne grupin e Ferizait, zuri vendin e pare ne tabele, pas ndeshjes finale me “Trepçen“ nga Mitrovica humbi per t’u pajtuar me vend te dytë, ne vitin 1994 ishte nenkampion i Kosoves pas „Lirisë” se Prizrenit, ku at vit galashenuesi i pare u shpallë ne Kosovë Zejdi Sermaxhaj i “kika”-s se Hogoshtit. Ne vitet ’95 FFK-ja themeloi Ligen e Pare te Kosoves, “KIKA” ishte nder vendet e para ne tabelen radhitese ç’është me rendesi dhe per t’u potencuar shikueshmeria e ndeshjeve atebote ishe me e madhja ne Hogosht (7.000-8.000 shikues). Nga KF “KIKA” dolen shume emra te njohur te cilet zhvilluyan aktivitete sportive ne klubet me te mira Kosovare si Rabit Ahmeti (ne ish C.Zvezda te Gjilanit), Mustafë Latifaj ne KF”Prishtina”, Sami Sermaxhaj “Prishtina”, etj.

Ne fushen individuale sportive ka te atille qe kanë tejkaluar kufijte regjional si bie fjala shahisti hogoshtas Sabedin R. Sabedinaj i cili nga viti 1970 mbante titullin mjeshter shahu e qe ne shume gara kombetare e nderkombetare ka perfaqesuar Kosoven., nje kohe te gjate ishte edhe kryetar i shahisteve te Kosoves(1986-1988) si dhe anetare i Lidhjes se shahisteve te ish Jugosllavisë (1988/1990). Ne sport individual meriton te ceket karateisti Asdren R. Myrtaj dy here kampion i Kosoves me 1997 dhe 1998 ne grupmoshen 15 vjeçare, ishte kampion absolute i Kosoves ne vitin 2000 ne grupmoshen 18-21 vjeçare e suksesin me te madh me vend te pare e zuri ne Hungari ne vitin 2000.

--

Hogoshti ishte, është dhe do të jetë përherë i çmuar dhe plot krenari per te kaluarën e vet dhe per te tanishmen, zemergjeresia, bujaria dhe mikpritja janë vetitë me primare të fshatit Hogosht dhe ndjenjë krenarie e çdo Hogoshtasi eshte kultivimi i ndjenjave ndaj te kaluares se lavdishme qe patëm ndonëse ta vizitoni do të bindeni edhe ju te nderuar lexues te kesaj mini-monografie.

Mire se vini ne H  O  G  O  SH T